A Bizottság 1185/98/EK rendelete
(1998. június 8.)
az egyes jóléti intézményeknek és testületeknek szánt, intervenciós hivatalok birtokában lévő, a marha- és borjúhúságazat egyes termékeinek értékesítéséről szóló 2271/95/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb a 2634/97/EK rendelettel [1] módosított, a marha- és borjúhús piacának közös szervezéséről szóló, 1968. június 27-i 805/68/EGK tanácsi rendeletre [2] és különösen annak 7. cikke (3) bekezdésére,
mivel a 2271/95/EK bizottsági rendelet [3] előírja a különböző tagállamok birtokában lévő intervenciós készletek rögzített áron történő értékesítését; mivel az abban a rendeletben megnevezett termékeket és árakat az intervenciós készletek rendelkezésre állásának figyelembevétele érdekében módosítani kell;
mivel az e rendeletben előírt intézkedések összhangban vannak a Marha- és Borjúhúspiaci Irányítóbizottság véleményével,
ELFOGADTA EZT A RENDELETET:
1. cikk
A 2271/95/EK rendelet I. mellékletének és II. mellékletének helyébe e rendelet I. melléklete és II. melléklete lép.
2. cikk
Ez a rendelet az Európai Közösségek Hivatalos Lapjában való kihirdetését követő hetedik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 1998. június 8-án.